Per Sundnes (bildet) og oddssetterne Betsson har ikke Altabandet Northkid blant favorittene i helgas MGP-finale. Someone får 10,0 i odds, mens favoritten som utpekes er maskekledde Subwoolfer med 1,65 i odds. Elise Bay og Sofie Fjellvang rangeres også foran. MGP-ekspert Per Sundnes mener låta og lydbildet virker utdatert.
– At Bilal kan synge bedre enn de fleste er det liten tvil om, men da vi ble introdusert for låta i den tredje delfinalen, mener jeg at gjengen virket uforberedt, sier Sundnes.
– For deres del håper jeg at de har gjort grep, fortsetter MGP-eksperten.
I oddssettingen konstateres det at Someone har en fordel.
– Låten er en av få som har fått spilletid på radio. På det punktet tar de med seg en stor fordel inn i finalen. Det klareste ankepunktet for vår del er at liveshowet ikke akkurat finner opp kruttet, heter det. (Arkivfoto)